Posted by: Ansuné | 2004/11/17
Hallo dr. Ek lees gereeld babatydskrifte en het al talle kere op artikels afgekom wat rescue remedy aanbeveel vir ma en baba wanneer dinge bietjie rof gaan. Ek het toe wel die druppels gaan koop en sien dat babas vanaf 4 maande 1 druppel mag neem. Maar ek sien ook op die botteltjie dat daar alkohol in die produk is. Die res is blykbaar alles natuurlike produkte. Is dit regtig veilig om vir 'n baba te gee?
Ansuné, ‘n druppeltjie alkohol is nie regtig so gevaarlik soos wat mens sou dink nie. Ek skryf dit nie graag voor nie en ek sal more gou kyk wat presies nou weer daarin is. Herpos asb. jou vraag in ‘n paar dae sodat ek êrens het om my antwoord te pos. Sterkte. Iere sukkel teen Poemas met die All Blacks wat wag | Maroela Media
Dit was vir Argentinië weer die ou-ou storie toe hulle in die 59ste minuut nog met 17–15 teen die ietwat sukkelende Ierland voor was en toe met die talle oortredings en voortgesette swak skrumwerk sonder hul drie voorste stutte die Iere se taak verlig het.
Ierland het met ŉ strafdoel en ŉ laat doel en nog ’n strafdoel verlig met ŉ wentelling van 28–17 van die veld gestap in die wipplank-wedstryd waar die spanne ses keer om die beurt voorgeloop het.
Soos die All Blacks teen Engeland het Ierland behoorlik teen die verwagting meer gesukkel as wat verwag is. Hul afrigter Joe Schmidt sal met die baie beserings wat sy spelers opgedoen het, bekommerd wees voor hulle die All Blacks aanstaande Saterdag in die stryd tussen die wêreld se twee beste spanne moet pak.
Daar moet darem heelwat krediet aan die Ierse pak gaan, wat veral in die laaste kwart die botoon gevoer het nadat die Poemas vroeër in die los derduiwels was.
Ierland het egter in die lynstane gesukkel, en die agterlyn, trouens die hele span, het nooit op alle silinders gevuur nie.
Die Poemas het die Iere ook in die middelveld met hul kort- en binne-aangeë laat bontstaan
Nieu-Seeland sou ook gesien het dat die Iere onder die hoë bal sukkel en sal dit gebruik om ŉ einde te bring aan Ierland se rits van tien agtereenvolgende oorwinnings tuis.
ŉ Hartseerverhaal van die Poemas is egter dat die span, ondanks die onbeskikbaarheid van drie stutte, sukkel in die faset waar Argentinië vroeër die toon aangegee het, en al drie Ierland se drieë het van hul sterker skrum gekom.
Ierland (15) 28: Drieë: Kieran Marmion, Bundee Aki, Luke McGrath. Doelskoppe: Jonathan Sexton (3). Strafdoele: Sexton (2).
Argentinië (14) 17: Drie: Bautista Delguy. Strafdoele: Nicolas Sanchez (4).